เซี่ยงไฮ้คอมโพสิตปิดบวก 6.22 จุด รับ PMI ภาคการผลิตฟื้นตัว
เซี่ยงไฮ้คอมโพสิตปิดบวก 6.22 จุด รับ PMI ภาคการผลิตฟื้นตัว
30 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้นเล็กน้อย โดยดัชนีเซี่ยงไฮ้คอมโพสิตขยับขึ้น 6.22 จุด หรือ 0.21% ปิดที่ 3,004.70 จุด ภายหลังจากที่ได้มีการเปิดเผยข้อมูลดัชนีผู้จัดการฝ่ายจัดซื้อ (PMI) ภาคการผลิตที่ขยายตัวขึ้น
ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน อยู่ที่ระดับ 50.1 ในเดือนก.ย. ขยับขึ้นจากระดับ 50.0 ในเดือนส.ค.
ทั้งนี้ ดัชนี PMI ภาคการผลิตเดือนก.ย.อยู่ในระดับที่สอดคล้องกับการคาดการณ์ของนักวิเคราะห์
ดัชนีที่เหนือระดับ 50 บ่งชี้ว่าภาคการผลิตของจีนยังคงอยู่ในภาวะขยายตัว ขณะที่ดัชนีต่ำกว่า 50 บ่งชี้ถึงภาวะหดตัว
          